**תושבים יקרים,**

בימים אלו אנו נערכים להחלפת תווי החניה שתוקפם מסתיים ב- 31.12.2019.

התווים החדשים יונפקו לכל תושבי העיר ללא עלות ויהיו בתוקף עד ליום ה- 31.12.21.

לאחר הנפקתם ישלחו התווים לבית התושב/ת ובהתאם לכתובת הרשומה בטופס הבקשה.

**שימו** : תוקפם של התווים הישנים יסתיים באופן חד פעמי ב- 1.3.2020.

על מנת שתוכלו כתושבי בת ים להמשיך וליהנות מחניה חינם בכחול-לבן ברחבי העיר ובמגרשי החניה בבת ים שהחניה מהם חינם לנושאי תו בתוקף, עליכם לפנות אלינו בהקדם באחד הערוצים המפורטים כדי לחדש את תו החניה.

**זכאים לקבל תו חניה:**

1. תושב/ת העיר.
2. בבעלותו/ה או שבהחזקתו/ה הבלעדית (כמפורט להלן) כלי רכב.
3. כלי הרכב שבגינו מבוקש תו החניה הינו כלי רכב פרטי או מסחרי שמשקלו הכולל הינו עד 4 טון.

 **המסמכים הנדרשים לקבלת תו חניה:**

1. עותק מצולם של תעודת הזהות בצרוף הספח, שבו רשומה כתובת מגורים עדכנית בבת ים או טופס ארנונה.
2. עותק מצילום של רישיון רכב בתוקף על שם המבקש.

**שימו** : לכל בקשה חובה לצרף מסמכים אלו.

**אם אינך בעל/ת הרכב, יש לצרף את המסמכים המפורטים להלן לצורך קבלת התו:**

* **בעל רכב ממקום העבודה** - אישור מרואה חשבון או מחשב החברה או מקצין הרכב של החברה או ממחלקת תשלומים בצה"ל, המעיד כי הרכב הוא ברשות הפונה באופן בלעדי. היה והרכב נמצא בבעלות ע"ש אדם פרטי יש להציג תצהיר חתום ע"י רואה החשבון של החברה בלבד שהרכב משמש את החברה וצמוד לנשוא הבקשה.
* **בעל רכב שכור מחברת השכרה לתקופה העולה על חודש ימים -** חוזה שכירות על שם המבקש מחברת ההשכרה.
* **בעל רכב חלופי ממוסך** – אישור חתום על ידי מנהל המוסך המציין כי ניתן לו רכב חלופי במקום הרכב הקבוע של המבקש.
* **בנו או בתו של בעל הרכב הרשום במשרד הרישוי** - תצהיר משפטי מאושר בידי עורך-דין או רשם בית המשפט, שבו מצהיר בעל הרכב שהעמיד את רכבו לשימושו הבלעדי של בנו / ביתו.

**אופן הנפקת תו חניה לשנים 2020-2021:**

תו חניה לתושב הינו תו המקנה חניה בכחול- לבן בלבד בכל רחבי העיר ובהתאם לשילוט מקומי.

לרשותך מספר ערוצים להגשת בקשה לחידוש התו ולצירוף המסמכים הנדרשים:

1. **באמצעות אתר האינטרנט של עיריית בת ים** בכתובת www.bat-yam.muni.il

ובצירוף המסמכים הסרוקים הבאים: ספח תעודת זהות ורישיון רכב בתוקף.

1. **באמצעות משלוח דואר** לכתובת ת.ד 10 בת ים 59100 רשות החניה.
2. **באמצעות הגעה למשרדי רשות** **החניה**:
* כתובת: רשות החניה, החשמונאים 27 בת ים
* ימי קבלת קהל: א', ב', ד', ה' בין השעות 08:00 עד 14:00 וביום ג' בין השעות 16:00 עד 18:00.

לברורים בנושא, הנכם מוזמנים לפנות אלינו בטל': 03-5556371

מענה טלפוני מתקיים בימים א',ב',ד',ה' בין השעות 13:00-15:00 וביום ג' בין השעות 08:00-13:00

**שימו** : בקשה לתו חניה תשלח בצירוף מספר הטלפון של מגיש הבקשה למטרת השלמת פרטים במידת הצורך.

**היכן יודבק תו החניה?**

על פי חוק העזר העירוני, תו החניה יודבק על השמשה הקדמית של הרכב בצד ימין בפינה העליונה (ליד מדבקת הטסט) ובאופן שיהיה גלוי לעין.

**שימו** : תושבים בעלי תו חנייה על הרכב, במידה והחליפו, מכרו או הפסיקו שימוש הקבוע ברכב או העתיקו מקום מגורים - חייבים להחזיר את התו לרשות. אם לא יוחזר התו הישן לרשות החניה, אזי יאבד התושב את זכותו לקבלת תו חניה חדש.